ΑΠΟΦΑΣΗ ΤΟΥ ΣΥΜΒΟΥΛΙΟΥ της 5ης Δεκεμβρίου 1995 για τροποποίηση του κανονισμού (ΕΟΚ) αριθ. 2847/93 και της απόφασης 89/631/ΕΟΚ σε ότι αφορά την προθεσμία εφαρμογής ορισμένων προτύπων σχεδίων για το συνεχή εντοπισμό των κοινοτικών αλιευτικών σκαφών, καθώς και τη χρηματοδοτική συμμετοχή της Κοινότητας στις δαπάνες υλοποίησής τους (95/528/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), Εκτιμώντας: ότι, λόγω των καθυστερήσεων στην εφαρμογή των προτύπων σχεδίων που αφορούν το συνεχή εντοπισμό των κοινοτικών σκαφών από επίγειο σταθμό ή δορυφόρο, που προβλέπονται στο άρθρο 3 παράγραφος 2 του κανονισμού (ΕΟΚ) αριθ. 2847/93 του Συμβουλίου της 12ης Οκτωβρίου 1993 περί θεσπίσεως καθεστώτος ελέγχου της κοινής αλιευτικής πολιτικής (3), ορισμένα κράτη μέλη ζήτησαν παράταση προθεσμίας 7 ότι πρέπει να παραχωρηθεί στα εν λόγω μέλη συμπληρωματική προθεσμία για να ολοκληρώσουν τα πρότυπα σχέδιά τους ώστε να είναι πλήρως λειτουργικά 7 ότι, κατά συνέπεια πρέπει να μετατεθεί και η ημερομηνία κατά την οποία το Συμβούλιο αποφασίζει την εφαρμογή του συστήματος συνεχούς εντοπισμού που αναφέρεται στο άρθρο 3 παράγραφος 1 του κανονισμού (ΕΟΚ) αριθ. 2847/93 7 ότι, για να επιτραπεί στα ενδιαφερόμενα κράτη μέλη να προσαρμόσουν αναλόγως τον προγραμματισμό των δαπανών υλοποίησης των προτύπων σχεδίων τους, πρέπει να προσαρμοστεί η περίοδος που προβλέπεται στο άρθρο 2α παράγραφος 2 της απόφασης 89/631/ΕΟΚ του Συμβουλίου της 27ης Νοεμβρίου 1989 σχετικά με τη χρηματοδοτική συμμετοχή της Κοινότητας στις δαπάνες που πραγματοποιούν τα κράτη μέλη για να εξασφαλίσουν την τήρηση του κοινοτικού καθεστώτος διατήρησης και διαχείρισης των αλιευτικών πόρων (4), καθώς και η προθεσμία υποβολής από τα κράτη μέλη των αιτήσεων επιστροφής δαπανών για την υλοποίηση των προτύπων σχεδίων που αναφέρονται ανωτέρω, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο κανονισμός (ΕΟΚ) αριθ. 2847/93 τροποποιείται ως εξής: 1. Στο άρθρο 3 παράγραφος 1, η ημερομηνία της 1ης Ιανουαρίου 1996 αντικαθίσταται από την ημερομηνία της 1ης Ιουλίου 1996. 2. Στο άρθρο 3 παράγραφος 2, η ημερομηνία της 30ής Ιουνίου 1995 αντικαθίσταται από την ημερομηνία της 31ης Δεκεμβρίου 1995. Άρθρο 2 Η απόφαση 89/631/ΕΟΚ τροποποιείται ως εξής: 1. Στο άρθρο 2α παράγραφος 2, η ημερομηνία της 1ης Ιουνίου 1995 αντικαθίσταται από την ημερομηνία της 31ης Δεκεμβρίου 1995. 2. Στην παράγραφο 4 του παραρτήματος α, η ημερομηνία της 1ης Οκτωβρίου 1995 αντικαθίσταται από την ημερομηνία της 30ής Απριλίου 1996. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 5 Δεκεμβρίου 1995.

[Source: multi_eurlex | Tokens: 2422]